cyanic-selkie/wikianc huggingface dataset:
Marija Spiridonova
Sociālrevolucionāre
1920. gadā atkal apcietināta, turēta Ārkārtas komitejas (čeka) lazaretē. Spiridonova bija padomju soda psihiatrijas pirmais upuris. 1921. gadā pēc tā paša Dzeržinska pavēles ieslodzīta Prečistjenskas (Пречистенскя) psihiatriskajā slimnīcā, atkal atrodoties kopā ar eseru biedreni Izmailoviču. No 1923. gada izsūtīta trimdā uz Samarkandu. No 1930. gada par safabricētu lietu par sakariem ar ārvalstīm, izsūtīta uz Ufu. Izsūtījumā apprecējusi I.A.Majorovu, strādājusi par ekonomisti, citus tautsaimnieciskos darbus.
1937. gada represiju laikā atkal NKVD arestēta. PSRS Augstākās tiesas Kara kolēģija piespriež viņai 25 gadu cietumsodu, ko pavada Jaroslavļas un Orlas cietumos. pēc nacistiskās Vācijas uzbrukuma PSRS, evakuējot politieslodzītos, tāpat kā vīrs Majorovs, nošauta Medvedevas mežā pie Orlas. 1990. un 1992. gados pilnībā reabilitēta.
Rainis par Spiridonovu rakstīja lugu. Maksimilians Vološins veltīja dzejoli "Kaija", saskatot Spiridonovā mūžīgo sievišķību.
F1 Grand Prix saraksts
Zemāk uzskaitīti visi jebkad oficiāli notikušie Formula 1 Grand Prix. Grand Prix franču valodā nozīmē "lielā balva".
Saraksts
Ar trekninātu tekstu norādītas deviņpadsmit. gada sezonas sacīkstes.
Merkantilisms
Merkantilisms (no it — 'tirgotājs') ir ekonomikas teorija, ka valsts labklājība ir atkarīga no tās kapitāla, kā arī no pasaules ekonomikas apjoma un starptautiskās tirdzniecības. Valstīs, kurās bija merkantilā sistēma, ekonomiskā politika bija balstītas tieši uz šīm idejām. Daži zinātnieki uzskata, ka merkantilisms ir sinonīms kapitālismam vai vismaz tā apakšnozare, kamēr citi to uzskata par atsevišķu ekonomisku sistēmu.
Savā laikā ekonomiskā labklājība vai kapitāls tika izteikta buljonos (zelta vai sudraba stieņos), kuri piederēja valstij, un to skaits palielinājās pie pozitīvas tirdzniecības bilances (eksports lielāks nekā imports).
Merkantilisma vēsture
Merkantilisms parādījās 17. gadsimta otrajā pusē līdz ar centralizēto valstu izveidošanos. Merkantiliskās ekonomikas pamatbūtība ir idejā, ka, lai sasniegtu uzplaukumu, valstij aktīvi ir jāiejaucas un jāvirza ekonomiskie procesi par labu visai sabiedrībai. Nosaukumu radījis ekonomikas teorētiķis Ādams Smits.
Visspilgtāk tas izpaudās Austrijā, Francijā, Prūsijā.
Merkantilisma galvenās pazīmes
Merkantilisma galvenās pazīmes:
Merkantilisms Francijā
Klasisks merkantilistu pārstāvis bija Francijas ekonomikas ministrs Žans Batists Kolbērs (Jean Baptiste Colbert). Ar nodokļu atvieglojumu un prēmiju palīdzību, vienlaicīgi palielinot nodevas ārvalstu kuģiem, īsā laikā ļoti ievērojami attīstīja nacionālo kuģniecību. Ar valsts atbalstu un kapitālu tika dibinātas tirdzniecības kompānijas, kurām piešķir tirdzniecības monopoltiesības Francijas kolonijās. Francijas kolonijas platību ziņā tai laikā ievērojami pārsniedza Anglijas aizjūras īpašumus. Valsts par saviem līdzekļiem attīstīja un pilnveidoja zemes un ūdens satiksmi. Valsts administrācija tika pilnīgi centralizēta. Ar augstiem ievedmuitas tarifiem tika bremzēts ārzemju rūpniecības preču imports, nodrošinot nacionālajai rūpniecībai iekšzemes tirgu. Sekmējot rūpniecības un tirdzniecības attīstību, tika veicināta zelta ieplūšana Francijā. Valsts, neskopodamies ar privilēģijām un labu atalgojumu, aicināja no ārzemēm labākos speciālistus, atdzīvinot vai pat radot no jauna stikla, linu, ādas un zīda rūpniecību utt. Zemkopībai, kas nenesa tik lielu peļņu, nepievērsa nekādu uzmanību. Zemkopība lauksaimniecības produktu zemo cenu un augsto nodokļu dēļ vairs neatmaksājās, un zemnieki masveidā devās uz pilsētām, kļūstot par manufaktūru strādniekiem. Īsā laikā Francijas ekonomika piedzīvoja neparedzētu uzplaukumu, taču jau pēc pirmajiem panākumiem parādījās arī negatīvas tendences. Iekšējās konkurences trūkums samazināja preču kvalitāti un palielināja to cenu. Valsts ierēdņi aizvien aktīvāk iejaucās rūpnieku darbā, spiežot tos ražot tādas preces, kurām nav noieta, vai kas nedeva peļņu.
Piridīns
Piridīns (C5H5N) ir heterociklisks, slāpekli saturošs, aromātisks organiskais savienojums. Tas pieder pie sešlocekļu heterocikliem. Piridīns ir bezkrāsains šķidrums ar raksturīgu asu, nepatīkamu smaku. Jaucas ar ūdeni un organiskiem šķīdinātājiem. Piridīns ir vāja bāze un ar stiprām neorganiskām skābēm veido sāļus (tos sauc par piridīnija sāļiem, piemēram, piridīnija perhlorāts). Viegli veido kompleksos savienojumus un dubultsāļus.
Vēsture
Pētot kaulu eļļu, ko ieguva kaulu sausajā destilācijā, ķīmiķis Andersons 1846. gadā ieguva nepazīstamu vielu, kuru varēja uzskatīt par benzola analogu, kam viena CH grupa aizvietota ar slāpekļa atomu (šo domu pirmo reizi izteica Kerners 1869. gadā privātā vēstulē Kanicāro). Pēc gada Djuārs (Dewar) neatkarīgi no Kernera ieteica šo pašu formulu, kuru vēlāk savos darbos apstiprināja arī citi ķīmiķi. 1879. gadā A. Višegradskis minēja iespēju, ka visas "augu bāzes", kā tolaik dēvēja alkaloīdus, ir piridīna vai hinolīna atvasinājumi, bet 1880. gadā Kēnigss pat ierosināja par alkaloīdiem saukt tikai tās augu bāzes, ko var uzskatīt par piridīna derivātiem. Tomēr mūsdienās par alkaloīdiem uzskata daudz vairāk vielu.
Atrašanās dabā
Piridīna gredzens ir daudzu alkaloīdu un citu dabasvielu molekulu struktūras pamatā. Pazīstami piridīna atvasinājumi ir nikotīnskābe (PP vitamīns), piridoksīns (B6 vitamīns), nikotīns, anabazīns.
Iegūšana
Iegūst galvenokārt no akmeņogļu darvas, koksa gāzes un darvas ūdeņiem. Piridīna atvasinājumus var iegūt, noārdot daudzus dabas produktus.
Var sintezēt no acetaldehīda, formaldehīda un amonjaka (sk. Čičibabina piridīna sintēze):
Augstā temperatūrā katalizatoru (alumīnija oksīda) klātienē reaģējot aldehīdiem ar amonjaku, notiek dažādas aldolās kondensācijas, imīnu veidošanās, dehidratācijas un dehidrogenēšanas reakcijas, kas noved pie ciklizācijas un piridīna atvasinājumu veidošanās.
Piridīnu var sintezēt tieši no acetilēna un ciānūdeņraža (šī reakcija analoģiska benzola sintēzei no acetilēna).
Īpašības
Piridīna īpašības līdzīgas trešējo amīnu īpašībām - tas veido N-oksīdus un N-alkilpiridīnija sāļus. Kompleksos savienojumos piridīns var būt ligands (σ-donors).
Vienlaicīgi piridīnam piemīt aromātisko savienojumu raksturīgās īpašības - tas iesaistās nukleofilās aizvietošanas reakcijās (galvenokārt orto-pozīcijā). Tā reaģētspēja apmēram līdzīga nitrobenzola reaģētspējai.
Elektrofilās aizvietošanas reakcijās piridīns reaģē visai neaktīvi un meta-pozīcijā. Tas izskaidrojams ar elektronu sadalījuma izmaiņām piridīna gredzenā slāpekļa atoma klātbūtnes dēļ.
Piridīna gredzens ir ļoti stabils un neoksidējas ne ar CrO3, ne KMnO4.
Izmantošana
Lieto krāsvielu, medikamentu, insekticīdu sintēzei, piperidīna un aminopiridīna iegūšanai, kā reaģentu analītiskajā ķīmijā. Izmanto spirta denaturēšanai. Piridīns ir labs organisks šķīdinātājs.
Kletuss Spaklers
Kletuss Delrojs Spaklers (en) ir izdomāts tēls animētajā seriālā "Simpsoni". Tāpat kā daudzi citi "Simpsonu" tēli, Kletuss ir tipisks lauķis. Viņš ir vājas miesas būves, labsirdīgs cilvēks ar brūniem, izpūrušiem matiem, retām ūsām un retiem zobiem. Parasti valkā baltu apakškreklu un zilas bikses. Kletusam uz kreisās rokas ir čūskas un galvaskausa tetovējums. Tēlu ierunājis Henks Azarija.
Pirmo reizi Kletuss parādās "Simpsonu" 5. sezonas sērijā Bart Gets an Elephant. Viņš ir atveidots kā tipisks lauķis, kas lūr uz Bārta ziloni Stempiju. Kletuss Spaklers ir fermeris piektajā paaudzē. Sērijā A Star Is Torn Kletuss pārdod dārzeņus līdzās Kwik-E-Mart veikalam. Kletuss ir slims, jo no termometra izdzēra dzīvsudrabu. Slimība ir smagi ietekmējusi Kletusa prāta spējas un atmiņu. Viņu neuztrauc citu domas par sevi, viņu arī nesatrauc tas, ka viņš ir apprecējies ar savu radinieci Brendīnu. Viņi dzīvo saticīgā laulībā, kaut arī bieži strīdas.
Zuduši sniegā
"Zuduši sniegā" (2007, starptautiskais nosaukums - "Lost in Snow") ir zīmēta animācijas filma, kas tapusi studijā JetMedia (Latvija) sadarbībā ar studiju AniMera (Zviedrija). Kopproducents Zviedrijā Vitolds Novaks (Witold Nowak). Filmas ražošana tika uzsākta 2004. gada rudenī, saņemot Latvijas Nacionālā Kino Centra un Kultūrkapitāla fonda atbalstu.
Osmaņu kalifāts
Osmaņu kalifāts bija Osmaņu dinastijas kalifāts. Osmaņu dinastija valdīja Osmaņu impērijā un tās valdnieku sauca gan par sultānu, gan kalifu (islāmā: visu ticīgo valdnieks).
Zuduši sniegā
Filmas mākslinieks ir Vladimirs Leščiovs, kurš ir arī filmas scenārija autors, režisors, galvenais animators un montāžas režisors. Viņam palīdzēja animatore Līga Skirmane. Filmas kompozīciju veidoja Renārs Vilkaušs. Žanrs - absurda traģikomēdija. Tehnika - zīmējums un gleznojums uz papīra un celuloīda.
Osmaņu kalifāts
Osmaņu impērijai kļūstot varenākai un spēcīgākai, Osmaņu padišahi, sākot ar Mehmedu II sevi sāka uzskatīt par kalifāta valdniekiem. Viņu uzskats pamatojās uz to, ka Osmaņu impērija 1517. gadā bija pārņēmusi savā varā visu Memluku sultanātu un tās pakļautībā bija nokļuvušas visas arābu valstis. Pēdējais Abasīdu kalifs Al-Mutavakils III Kairā tika pieņemts Osmaņu aizstāvībā un pārcelts uz Konstantinopoli (tag. Stambula), kur kalifs pats nodeva savu titulu tālāk Selimam I.
Zuduši sniegā
Sižets
Kādā zemē, kuru klāj bezgalīgi sniega lauki un kuru grūti pat nosaukt par zemi, jo tur nekas neaug, atrodas neliela mājiņa. Mājiņā, bezgalīgo sniega lauku pašā vidū, dzīvo kāds vīrs. Lai kaut kā piepildītu savas vienmuļās dienas, viņš dodas ķert zivis. Vīrs ledū izurbj caurumu, apsēžas uz savas makšķernieku kastes un iemet ūdenī āķi. Tā nu viņš sēž un sēž stundām ilgi. Kāds no malas varētu padomāt, ka vīrs ir aizmidzis un guļ. Bet viņš ir tik ļoti iegrimis savā nodarbē, ka nepievērš uzmanību nedz vērotājiem no malas, nedz ledus krakšķiem sev apkārt. Siltā straume vai vēja brāzma, vai varbūt tauvojošais pavasaris tikmēr dara savu. Krakšķi pieņemas spēkā, ledū sāk parādīties plaisas. Uz bezgalīgā ledus viņš nav vienīgais zvejnieks. Viņu ir daudz. Katram ir sava savādākā dzīve ar savām īpatnībām un savu likteni, bet šeit uz ledus viņi visi dzīvo vienu dzīvi un dara vienu lietu.
Dalība festivālos
Filma "Zuduši sniegā" ir piedalījusies 59 starptautiskos animācijas filmu festivālos un saņēmusi 8 balvas: Čehijas Republikā, ASV, Zviedrijā, Latvijā, Serbijā, Spānijā, Japānā 2 balvas divos dažādos festivālos. No tām 4 balvas - labākā animācijas filma. "Zuduši sniegā" tika iekļauta 2007. gada 100 labāko pasaules animācijas filmu sarakstā.
Osmaņu kalifāts
Tomēr laika gaitā Osmaņu valdniekus turpināja saukt par sultāniem un kalifa titulu izmantoja ārkārtīgi reti. Mehmeds II un viņa mazdēls Selims šo titulu lietoja, lai uzsvērtu savu pārākumu pār visām islāma valstīm.
Pirmo reizi kalifa tituls politiskā nozīmē tika lietots, kad Osmaņu impērija slēdza 1774. gada miera līgumu ar Krievijas impēriju. Kara rezultātā Osmaņu kalifs bija spiests atdot kristiešu impērijai lielas teritorijas, ieskaitot musulmaņu apdzīvoto Krimu. Vēlāk ar atsevišķu līgumu sultāns Abdulhamids II guva diplomātisku uzvaru, panākot nosacījumus īpašā līgumā, kas nodeva viņa pakļautībā visus Krievijas musulmaņus. Tā bija pirmā reize, kad Osmaņu impērijas kalifam bija Eiropas valstu atzīta politiska ietekme ārpus savas valsts robežām. Saskaņā ar šo līgumu, samazinoties Osmaņu impērijas teritorijai, tika arvien paplašinātas Osmaņu kalifa tiesības. Aptuveni 1880. gadā sultāns Abdulhamids II izmantoja šo titulu kā iespēju pretoties Eiropas koloniālisma ienākšanai musulmaņu zemēs. Viņa ietekmi īpaši dedzīgi aizstāvēja musulmaņi Britu Indijā. Pirmā pasaules kara priekšvakarā Osmaņu impērija, neskatoties uz tās vājo situāciju Eiropas priekšā, pārstāvēja ietekmīgāko un lielāko neatkarīgo musulmaņu varu. Sultānam papildus viņa parastajām tiesībām savā zemē, papildus bija kalifa tiesības musulmaņu Ēģiptē, Indijā un centrālajā Āzijā, kas atradās jau ārpus viņa valsts robežām.
Dainis Dukurs
Dainis Dukurs (dzimis Alūksnē) ir bijušais bobslejists, Siguldas bobsleja un kamaniņu trases direktors, Siguldas novada domes deputāts un skeletona treneris. Viņš ir abu savu dēlu Martina un Tomasa treneris, kā arī tiek uzskatīts par skeletona aizsācēju Latvijā.
Izglītību ieguvis Valkas vidusskolā, Murjāņu sporta ģimnāzijā un Rīgas Politehniskajā institūtā. Bijis bobslejists, 1985. gadā bija Latvijas čempions kopā ar Jāni Skrastiņu. Par Siguldas bobsleja un kamaniņu trases direktoru kļuvis 1994. gadā. Kopš 1984. gada izgatavo bobsleja tehniku. Trīs reizes ticis atzīts par gada labāko treneri Latvijā (2010, 2011, 2013). 2009. gadā tika ievēlēts Siguldas novada domē no "Rīgas apriņķa novadu apvienības". 2013. gada nogalē paziņoja, ka atkāpsies no Siguldas trases direktora amata, lai koncentrētos trenera darbam. Trases vadītāja darbu atsācis drīz pēc.
Vadims Žuļevs
Vadims Žuļevs (dzimis ) ir Latvijas futbolists, aizsargs. Kopš 2019. gada spēlē FK Liepāja sastāvā.
Abavas pagasts (Tukuma apriņķis)
Abavas pagasts bija viena no Tukuma apriņķa administratīvajām teritorijām. Pagasta valde atradās pie Abavas muižas (tagad "Kraujas" Jaunsātu pagastā). Likvidēts 1924. gadā, teritorija pievienota Grenču un Tumes pagastiem.
Rapanujiešu valoda
Rapanujiešu valoda (Vananga Rapa nui) ir Lieldienu salā lietota polinēziešu saimes valoda. To prot ap 2500 cilvēku, no kuriem lielākā daļa (2200) dzīvo salā, bet pārējie — Čīlē (neliela daļa Taiti un ASV). Gandrīz visi bilingvāli spāņu valodā.
Fonoloģija
Rapanujiešu valodā ir 10 līdzskaņi: ! !! Labiāls!! Alveolārs !! Velārs !! Glotāls ! Nazāls ! Eksplozīvs ! Berzenis ! Flaps
Pieci patskaņi:
Gijs Leflērs
Gijs Demiens Leflērs (, dzimis, miris ) bija kanādiešu hokejists, labās malas uzbrucējs. Savas karjeras laikā aizvadījis 17 sezonas Nacionālās hokeja līgas klubos Monreālas "Canadiens", Ņujorkas "Rangers" un Kvebekas "Nordiques". Gijs bija pieckārtējs Stenlija kausa ieguvējs, divas reizes atzīts par līgas vērtīgāko spēlētāju, trīs reizes bijis tās rezultatīvākais spēlētājs. 1988. gadā Leflērs uzņemts Hokeja slavas zālē.
Spēlētāja karjera
1984.—85. gada sezonā pēc 20 nospēlētām spēlēm viņš paziņoja par aiziešanu no hokeja, jo sezonā tobrīd bija guvis tikai divus vārtus. 1988. gadā, pēc viņa iekļaušanas Hokeja slavas zālē, viņš atgriezās NHL, līgā aizvadot vēl trīs sezonas.
Savas NHL karjeras laikā laukumā devies 1126 spēlēs, tajās atzīmējoties ar 1353 (560+793) rezultativitātes punktiem.
Kanādas hokeja izlases rindās spēlējis 1981. gada Pasaules čempionātā, kā arī 1976. un 1981. gada Kanādas kausa izcīņās.
1998. gadā žurnāla The Hockey News veiktajā balsojumā viņš ierindots 11. vietā 100 visu laiku labāko hokejistu vidū.
Orāls līdzskanis
Orāls līdzskanis ir līdzskanis, ko izrunā, gaisu no plaušām izlaižot caur muti, pretēji nazālajiem līdzskaņiem, kur gaisa plūsma tiek novirzīta caur degunu. Orāla līdzskaņa izrunāšanā liela nozīme ir visam mutes dobumam, gaisa plūsmas modificēšanā šai plūsmai plūstot caur to. Ar mēli un lūpām modificējot gaisa eju, tiek mainīta skaņas frekvence, gaisu īslaicīgi saspiežot vai retinot. Balss saites un plaušas kontrolē skaņu skaļumu (amplitūdu) un akcentus. Balss saites arī nosaka to, vai skaņa ir balsīga vai nebalsīga.
Vladimirs Beļajevs
Vladimirs Beļajevs (dzimis ) ir Latvijas U-19 futbola izlases galvenais treneris, FK Daugava Rīga galvenais treneris un prezidents.
Tukuma bruņotā sacelšanās
Tukuma bruņotā sacelšanās notika 1905. gada no 13. — 15. decembrī (pēc vecā stila no 30. novembra līdz 2. decembrim) pēc LSDSP Tukuma komitejas aicinājuma. No apkārtnes pilsētā ieradās ap 3 tūkstoši laukstrādnieku un zemnieku. Aptuveni 300 — 400 revolucionāru bija apbruņoti ar šaujamieročiem, pārējie — ar dakšām, izkaptīm, vālēm. Atbilstoši sacelšanās plānam tika ieņemtas kaujas pozīcijas pilsētas centra namos un ielenkta dragūnu vienība, kas bija patvērusies viesnīcā, pārtraukta satiksme un sakari, ierīkoti stiepļu aizsprosti ielās, kā arī izveidotas izlūkošanas, sakaru un medicīniskās palīdzības grupas. 14. decembra (pēc vecā stila 1. decembrī) rītā pēc sīvās kaujas ar karaspēka vienībām varu ieguva revolucionāri. Tomēr sasniegto neizdevās noturēt. Tās pašas dienas vakarā Tukumā ieradās karaspēka papilddaļas, pilsēta tika ielenkta un apšaudīta ar lielgabaliem. 15. decembra pēcpusdienā karaspēks ienāca Tukumā. Vēl pirms tam sacelšanās komiteja bija devusi rīkojumu apkārtnes ļaudīm pilsētu atstāt. Sacelšanās laikā Tukumā gāja bojā ap 120 cilvēku (56 no tiem kaujās ar karaspēku).
Dižsēņi
Dižsēņi ir ciems Talsu novada Balgales pagastā. Izvietojies pagasta ziemeļdaļā pie autoceļa V1366 4 km no pagasta centra Dursupes, 21 km no novada centra Talsiem un 92 km no Rīgas. Kolhoza laikā Dižsēņos bija cūkkopības lielferma. Apdzīvotā vieta nav iekļauta adrešu reģistrā. Vēsturiski veidojusies ap Dižsēņu muižu (Gut Groß-Sehnen).
Javas smirdīgais āpsis
Javas smirdīgais āpsis jeb Indonēzijas smirdīgais āpsis, arī Malaizijas smirdīgais āpsis (Mydaus javanensis) ir neliela auguma skunksu dzimtas (Mephitidae) plēsējs, kas pieder smirdīgo āpšu ģintij (Mydaus).
Javas smirdīgais āpsis dzīvo vairākās Indonēzijas un Malaizijas salās: Javas salā, Kalimantānā (arī Brunejā ) un Sumatrā. Javas smirdīgo āpsi varētu saukt par kalnu iemītnieku, to bieži var sastapt augstāk par 2100 metriem virs jūras līmeņa, bet reizēm tas ir sastopams arī zemāk par 250 metriem virs jūras līmeņa.
Sistemātikas diskusijas
Javas smirdīgā āpša klasifikācijā zinātnieku starpā joprojām nav vienprātības. Pastāv vairākas sistematizācijas. Viena no tām iedala Javas smirdīgo āpsi pie āpšiem, jo tā morfoloģija un uzvedība ir līdzīga āpšiem, bet jaunākā sistēma Javas smirdīgo āpsi iedala skunksu dzimtā, jo DNS pētījumi pierāda smirdīgo āpšu radniecību tieši ar skunksiem, nevis āpšiem.
Izskats
Javas smirdīgajam āpsim ir tumši brūns kažoks. Matojums, salīdzinot ar citiem skunksu dzimtas dzīvniekiem ir īss. Uz galvas tam ir dzeltens vai gandrīz balts matojums, reizēm pa muguru no galvas līdz pat astei stiepjas tādas pašas krāsas svītra. Aste Javas smirdīgajam āpsim ir īsa, toties purns garš un bez matojuma. Purna forma atgādina āpša purnu, bet pats degungals cūkas šņukuru.
Kājas ir īsas un masīvas, katrai ķepai ir 5 pirksti, kas savienoti ar peldplēvi. Priekškāju nagi ir gandrīz divas reizes garāki par pakaļkāju nagiem. Nagi ir dzeltenīgi balti un apmēram 2—2,5 cm gari priekškājām. Kopumā visa ķermeņa uzbūve liecina par lielisku piemērotību rakšanai. Javas smirdīgā āpša ķermenis bez astes ir 34—51 cm, aste 3,5—7 cm, svars 1,3—3,6 kg.
Uzvedība
Javas smirdīgie āpši dzīvo pāros. Tie ir aktīvi naktī, pa dienu guļot savā migā, kas iekārtota pazemes alā vai kādā dabīgā kalnu alā. Alu migai smirdīgais āpsis izrok ar savām spēcīgajām priekškājām. Uz alu parasti ved neliels tunelis, kas ir apmēram 60 cm garš, tuneļa galā ir plaša un ērta ala, kurā no zariņiem un sausām lapām tiek iekārtota miga. Bieži ala tiek rakta zem lielu koku saknēm. Reizēm Javas smirdīgais āpsis ieņem dzeloņcūkas alu, bet reizēm abi dzīvo vienā alā.
Renārs Undelis
Renārs Undelis (dzimis Rīgā) ir latviešu hokejists, uzbrucējs. Pašlaik (2021) spēlē Latvijas čempionāta klubā Rīgas "Olimp".
Spēlētāja karjera
No 2001. līdz 2003. gadam Undelis spēlēja Daugavpils "Stalkers Juniors" sastāvā. No 2004. līdz 2007. gadam Undelis spēlēja HK Rīga 2000 rindās. Vēlāk pievienojās ASK/Ogre, kā arī DHK Latgale sastāvam. Vēlāk uzbrucējs vairākus gadus aizvadīja Francijā un Zviedrijā, taču 2012. gadā atgriezās Latvijā, pievienojoties HK SMScredit.lv un kopā ar to izcīnot Latvijas čempiona titulu.
2013. gada vasarā Undelis pievienojās HK Kurbads rindām. Nākamajā sezonā Undelis bija visas līgas rezultatīvākais spēlētājs. 2015. gada septembrī pārcēlās uz Rīgas "Prizma" rindām, bet 2016. gadā — uz HS Rīga. 2021. gadā Undelis Rīgas "Olimp" sastāvā izcīnīja jau savu piekto Latvijas čempiona titulu.
Slēdzenis
Slēdzenis, eksplozīvs slēdzenis, vai oklūzīvs ir līdzskanis, ko rada pārtraucot gaisa plūsmu balss traktā. Terminus slēdzenis un eksplozīvs slēdzenis parasti lieto vienā nozīmē, bet tie nav sinonīmi. Eksplozīvie ir slēdzeņi ar pulmonālas ekspirācijas gaisa plūsmas mehānismu. Šo terminu arī izmanto lai apzīmētu orālos (nenazālos) slēdzeņus. Daudzi lingvisti nazāla slēdzeņa apzīmēšanai lieto terminu nazāls kontinuants. Jāpiezīmē, ka šajā rakstā šos "nazālos kontinuantus" iztirzā kā nazālos slēdzeņus.
Visās pasaules valodās ir slēdzeņi un lielākajai daļai ir vismaz [p], [t], [k], [n] un [m]. Vienā samoāņu valodas variantā nav [t] un [n], ziemeļu irokēzu valodās nav lūpeņu [p] un [m], dažās Padžeta līča valodās (sališu, vakašu) nav nazālo līdzskaņu.
Slēdzeņa artikulācija
Slēdzeņu artikulācijā var izšķirt trīs fāzes:
Daudzās valodās, kā piemēram malajiešu un vjetnamiešu, zilbes izskaņā slēdzeņiem nav rezultējošās eksplozijas, vai arī slēdzeņa realizācija ir nazāla. Skatīt: Aplozīvs slēdzenis.
Afrikatām rezultējoša gaisa plūsmas atbrīvošana tiek izpausta ar berzeni.
Slēdzeņu klasifikācija
Papildus artikulācijas vietai slēdzeņus var klasificēt arī pēc tādiem parametriem, kā balsīgums, gaisa plūsmas mehānisms, spriedze, aspirācija, garums, nazalizācija u.c.
Balsīgums (fonācija)
Balsīgs slēdzenis tiek artikulēts ar vienlaicīgu balss saišu vibrāciju, nebalsīgs slēdzenis - bez vibrācijas. Eksplozīvie slēdzeņi mēdz būt gan balsīgi, gan nebalsīgi, nazālie slēdzeņi lielākoties ir balsīgi.
Gaisa plūsmas mehānisms
Slēdzeņi var tikt radīti ar vairākiem gaisa plūsmas mehānismiem. Visplašāk izplatītais ir pulmonālā ekspirācija, kad plaušu izelpa gaisa plūsmu izgrūž (ekspirē) caur muti. Visās valodās ir pulmonāli ekspiratoriski slēdzeņi. Dažās valodās slēdzeņi tiek izrunāti ar citiem gaisa plūsmas mehānismiem, kā piemēram glotālā ekspirācija (ežektīvi līdzskaņi) vai velāra inspirācija (klikšķi).
Spriedze
Stiprs slēdzenis (šaurā nozīmē) tiek radīts ar lielāku muskuļu sasprindzinājumu, kā vājš slēdzenis (šaurā nozīmē). Šo parametru ir sarežģīti izmērīt un joprojām notiek debates par tā saukto stipro un vājo līdzskaņu (un patskaņu) veidošanās mehānismu.
Korejiešu valodā ir vairāki slēdzeņi (ㅃ [p͈], ㄸ [t͈], ㄲ [k͈]), dažkārt apzīmēti arī ar ežektīvu līdzskaņu IPA simboliem, kuri tiek izrunāti lietojot "stīvo fonāciju", kas nozīmē, ka skaņas tiek izrunātas ar lielāku balss spraugas sasprindzinājumu, nekā normāli tas ir nebalsīgajiem slēdzeņiem. Netieša stīvās fonācijas pazīme ir sekojošie patskaņi, kas tiek izrunāti ar augstāku pamatfrekvenci, nekā patskaņi, kas seko citiem slēdzeņiem. Augstāku frekvenci izskaidro ar lielāku balss spraugas sasprindzinājumu. Citas šāda veida fonācijas ir gausa, ņurdoša un čīkstoša.
Līdzskaņu tabula
Starptautiskajā fonētiskajā alfabētā iekļauti sekojoši eksplozīvie slēdzeņi. Nazālie slēdzeņi ir apskatīti atsevišķi.
Latviešu valoda
Latviešu valodas eksplozīvie slēdzeņi ir:
Kvaga
Kvaga jeb savannas zebra (Equus quagga quagga) ir līdzenumu zebras (Equus quagga) viena no pasugām, kas ir izmirusi. Pēdējā kvaga savvaļā, iespējams, tika nošauta beigās, un pēdējā kvaga zoodārzā nomira 1883. gada 12. aprīlī Amsterdamā.
Kādreiz Dienvidāfrikas Kāpas provincē kvagas bija plaši izplatīts zebru veids. Tām bija īpatnējs, atšķirīgs strīpojums — svītras bija tikai uz ķermeņa priekšdaļas. Ķermeņa vidusdaļā tumšās svītras kļuva arvien platākas, līdz izzuda brūnā apspalvojumā.
Kvagas tika medītas gaļas un ādu ieguvei, kā arī, lai plānveidīgi samazinātu kvagu daudzumu, tādējādi palielinot ganību teritoriju mājlopiem. 19. gadsimta beigās zebru sistemātikā bija liels sajukums, un, pirms zinātnieki aptvēra, ka kvagas ir atsevišķa pasauga, tās jau bija izmirušas.
Kvagas sistemātika
Kvaga bija pirmais izmirušais dzīvnieks, kuram tika izstudēta DNS. Nesenie ģenētiskie pētījumi ir pierādījuši, ka kvagas nav bijusi atsevišķa pasuga, bet gan Burčela zebras (Equus quagga burchelli) variācija, kas atdalījusies no Burčela zebru pasugas apmēram pirms 120 000—290 000 gadu. Ilgstoši valdīja uzskats, ka arī Burčela zebra ir izmirusi, tomēr pētījumos noskaidrojās, ka Damāras zebra, kas tika uzskatīta par Čapmana zebras (Equus quagga chapmani) vienu no variācijām, ir izmirušās Burčela zebras variācija. Tādējādi kopš 2004. gada Burčela zebra vairs netiek uzskatīta par izmirušu pasugu.
Opel
Opel Automobile GmbH (zīmols Opel) ir Vācijas autobūves uzņēmums. Tā mātes uzņēmums ir Nīderlandē reģistrēta pārvaldītājsabiedrība Stellantis.
Vēsture
Uzņēmuma sākums datējams ar 1863. gada 21. janvāri, savukārt automobiļu ražošana uzņēmumā sākās 1899. gadā. 1929. gadā Opel nokļuva General Motors īpašumā.
2017. gada 6. martā paziņots, ka Francijas autobūves grupa Groupe PSA iegādāsies ar Opel un Vauxhall zīmoliem strādājošo Adam Opel AG, kas pēdējā laikā cieta zaudējumus. Darījuma summa veido 1,3 miljardus eiro. 5. jūlijā Eiropas Komisija atļāva PSA pārņemt Opel.
2021. gada 16. janvārī tika pabeigta mātes uzņēmuma Groupe PSA apvienošanās ar Fiat Chrysler Automobiles, un Opel Automobile nonāca apvienotā uzņēmuma Stellantis pakļautībā.
Paparze
Paparze, saukta arī Paparde, ir Pededzes labā pieteka Alūksnes un Gulbenes novados. Iztek no Indzera ezera Alsviķu pagastā. Tek pa pazeminājumu starp Malienas pauguraini un Gulbenes paugurvalni. Vidustece strauja ar lielu kritumu (3-4 m/km), dažos posmos izteikta ieleja. Lejtece tek pa Adzeles pacēlumu. Posmā, kas veido novadu robežu, upe vietām regulēta. Ietek Pededzē pie Jaunannas.
Lielākās pietekas: Umāra (17 km; kreisā), Uranažu strauts, Ermiķu strauts, Rūdupe, Dzelzupīte (labās). Krastos nav nozīmīgu apdzīvoto vietu. Upi šķērso autoceļš P43 un šaursliežu dzelzceļš Gulbene-Alūksne.
Vēsture
1954. gadā Latvijas PSR Pilsētu un lauku celtniecības ministrijas valsts lauku celtniecības projektēšanas institūts izstrādāja projektu Paparzes upes regulēšanai 7204 metru garumā. Upes gultnes regulēšanas darbi apkārtnes pļavu meliorācijas ietvaros tika veikti 1950. gadu otrā pusē. Darbu rezultātā Paparze vairākās vietās tika iztaisnota un padziļināta.
Agrofirma Tērvete
Agrofirma Tērvete ir akciju sabiedrība, kas nodarbojas ar zirgkopību, augkopību, kā arī alus darīšanu. Uzņēmums ražo četras alus šķirnes — „Tērvetes alus Oriģinālais”, „Tērvetes alus Tērvete”, „Tērvetes alus Senču” un „Tērvetes alus Zemgale” — un gadā saražo 230 tūkstošus dekalitru alus.
Agrofirmas priekšvēsture meklējama kolhozā „Tērvete”, kas dibināts 1947. gadā. Pēc Latvijas neatkarības atgūšanas 1992. gadā kolhozs tiek privatizēts, izveidojot paju sabiedrību. 1998. gadā pārtop par akciju sabiedrību „Agrofirma Tērvete”.
Māni (Mēness dievs)
Māni ( - 'mēness') skandināvu mitoloģijā ir mēness personifikācija (mēness dievs). Māni ir Mundilfari un Glauras dēls, Solas brālis. Māni katru nakti pa debesīm vada mēness ratus; viņam pakaļ dzenas vilks Hati.
Hinuklidīns
Hinuklidīns (C7H13N) ir biciklisks trešējais amīns, kas uzskatāms par slāpekli saturošu heterociklisko savienojumu. Hinuklidīns ir bezkrāsaina kristāliska viela. Viegli šķīst ūdenī, spirtā un ēterī. Hinuklidīns ir stipra bāze.
Atrašanās dabā
Hinuklidīna grupējums ietilpst vairāku dabasvielu, piemēram, alkaloīda hinīna molekulas sastāvā.
Iegūšana
Iegūst, reducējot hinuklidonu.
Izmantošana
Lieto par reaģentu organiskajā sintēzē un par katalizatoru.
3-Hinuklidilbenzilāts ir psihotropā kaujas viela, kas pazīstama ar nosaukumu BZ.
Kristāla nakts
Par grautiņu ieganstu tika izmantots atentāts, kad 1938. gada novembrī Parīzē no Polijas iebraukušais ebrejs Geršels Grīnšpans nošāva Vācijas diplomātu fon Ratu par to, ka vācu varas iestādes deportēja viņa ģimeni no Vācijas. Pēc šīs ziņas parādīšanās presē visu Vāciju pāršalca organizēts pret ebrejiem vērsta vandalisma vilnis — naktī no 9. uz 10.novembri tika aizdedzinātas 267 sinagogas, ebreju veikaliem tika izsisti skatlogi, daudzi simti ebreju tika piekauti, 20 000 ebreji tika arestēti. Vācijas varasiestādes ziņoja, ka grautiņos nogalināts 91 ebrejs, tomēr mūsdienās zinātnieki uzskata, ka patiesais upuru skaits bijis lielāks.
2006.—2007. gada NBA sezona
'''Nacionālās basketbola asociācijas 2006.—2007. gada sezona''' bija 61. NBA sezona. Regulārā sezona ilga no līdz. Šajā sezonā piedalījās 30 komandas (29 no ASV un 1 no Kanādas). Regulārajā sezonā tika izspēlētas 1230 spēles (katra komanda aizvadīja 82 spēles). Izslēgšanas spēles ilga no līdz.
Par NBA čempioniem kļuva Sanantonio "Spurs" spēlētāji, kas četru spēļu finālsērijā pieveica Klīvlendas "Cavaliers" ar 4—0. Par regulārās sezonas vērtīgāko spēlētāju tika atzīts Dalasas "Mavericks" spēlētājs Dirks Novickis, finālsērijas vērtīgāko — Tonijs Pārkers no "Spurs".
2006. gada NBA drafts notika, tajā Toronto "Raptors" ar pirmo numuru izvēlējās Itālijas spēka uzbrucēju Andrea Barnjāni. Viņš kļuva par otru ASV universitāšu basketbolā nespēlējušo spēlētāju līgas vēsturē, kas izraudzīts draftā ar pirmo kārtas numuru. 56. NBA Visu zvaigžņu spēle notika Lasvegasā, Nevadas štatā. Pirmoreiz Visu zvaigžņu spēle notika pilsētā, kurā nebāzējas neviena NBA komanda. Spēlē Rietumu komanda uzvarēja Austrumus ar 153-132. Par spēles vērtīgāko spēlētāju tika atzīts Losandželosas "Lakers" basketbolists Kobe Braiants.
Šajā sezonā Latvijas basketbolsta Andra Biedriņa pārstāvētā Goldensteitas "Warriors", kas nebija kvalificējusies izslēgšanas spēlēm kopš 1993.—1994. gada sezonas, kļuva par pirmo ar 8. numuru izlēgšanas spēlēs izsēto komandu, kas kādā no kārtām uzvar ar 1. numuru izsēto komandu. Pirmajā kārtā "Warriors" uzvarēja Dalasas "Mavericks" ar 4—2.
Austrijas Grand Prix
Austrijas Grand Prix bija ikgadēja Formula 1 Grand Prix izcīņa. Austrijas Grand Prix sacīkstes sākotnēji (. gadā) norisinājās Celtvēgas lidlaukā. Nākamās sacīkste ar Austrijas GP nosaukumu tika rīkota. gadā, Osterraihringā. Tur norisinājās Austrijas Grand Prix līdz pat. gadam, ieskaitot. Vēlāk trase tika krietni saīsināta un pārsaukta par A1 Ringu, kur pirmoreiz sacīkstes norisinājās. gadā. . un. gadā izcēlās skandāli sakarā ar komandu pavēlēm. Pirmoreiz Scuderia Ferrari pilotam Rubenšam Barikello lika palaist Mihaelu Šūmaheru, lai pēdējais iegūtu otro vietu, tomēr gadu vēlāk Barikello vajadzēja padoties jau cīņā par uzvaru. Pēdējoreiz Austrijas Grand Prix norisinājās. gadā.
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Green Day
Green Day ir amerikāņu pankroka grupa, dibināta 1987. gadā. Pašlaik grupā darbojas Billijs Džo Ārmstrongs (solists, ģitārists), Maiks Dirnts (basģitārists), Trē Kūls (bungas) un Džeisons Vaits (ģitāra). Līdz šim brīdim grupa ir izdevusi 11 studijas albumus, no kuriem veiksmīgākie ir 1994. gada albums Dookie, 2004. gada American Idiot un 2009. gada albums 21st Century Breakdown. Grupa savus ierakstus ir pārdevusi vairāk nekā 75 miljonos kopiju visā pasaulē, tai skaitā 23 miljoni kopiju ir pārdoti ASV. Tāpat grupa ir saņēmusi četras Grammy balvas: par labāko alternatīvo albumu (Dookie), labāko rokalbumu (American Idiot), labāko ierakstu ("Boulevard of Broken Dreams") un labāko rokalbumu (21st Century Breakdown).
Sākums un "Lookout" laiks (1987—1993)
1987. gadā draugi Billijs Džo Ārmstrongs un Maiks Dirnts 15 gadu vecumā izveidoja grupu, ko nosauc par Sweet Children. Grupas pirmā uzstāšanās notika 1987. gada 17. oktobrī Rod are Hickory Pit Vallijā, Kalifornijā, kur strādāja Ārmstronga māte. 1988. gadā Ārmstrongs un Dirnts sāka sadarboties ar bundzinieku Džonu Kifmeijeru, kas pazīstams arī kā Džons Sobrante. Kifmeijers bija gan kā grupas bundzinieks, gan uzņēmējdarbības vadītājs, kurš plānoja grupas darbību un nodarbojās ar reklāmu. Kā Ārmstrongs teicis filmā Punk not Dead, viņš ietekmējās no grupas Operation Ivy, un tas viņam lika izveidot Green Day.
Pēc laika ierakstu studijas ''Lookout! Records īpašnieks Sīns Hadžens saredzēja, ka grupai ir nākotne un tā ierakstīja savu pirmo debijas dziesmu 1000 hours''. Taču pirms dziesmas ierakstīšana Hadžens lika nomainīt grupas nosaukumu, lai cilvēki nejauktu Sweet Children ar vietējo grupu Sweet Baby. Tāpēc tika radīts jauns grupas sākums un grupa tika nosaukta par Green Day. Grupas nosaukums ir saistīts ar marihuānu, ar ko grupas dalībnieki tajā laikā aizrāvās.
''Lookout! Records vēlējās apstādināt debijas albuma ierakstīšanu 39/Smooth'' 1990. gada sākumā, Green Day vēlējās pārtraukt esošo dziesmu Slappy un Sweet Children uz gadu, jo vēlējās arī iekļaut vecākas dziesmas, un vēl visu sarežģīja tas, ka neatkarīgā ierakstu kompānija bija ''Skene! Records'' 1990. gadā neilgi pēc valsts tūres, grupas bundzinieks devās koledžā un nespēja pildīt bundzinieka funkciju, tāpēc kā pagaidu bundzinieks tika paaicināts grupas The Lookout bundzinieks Trē Kūls, un pēc laika viņi saprata, ka šis būs pamatsastāvs, atstājot Sobranti malā. Grupa 1992. un 1993. gadā devās pasaules tūrē, apbraukājot Eiropu. Grupas Green Day pirmo studijas albumu Kerplunk ASV pārdeva 50 000 eksemplāros.
Panākumu un popularitātes uzņemšanas laiks (1994—1996)
Tā albums “Kerplunk” uzņēma apgriezienus un grupai jau bija sava etiķete un uz viņiem raudzījās, kā, jau uz samērā mazām bet tomēr zvaigznēm. Tā arī pienāca laiks un “Green Day” atteicās no “Lookout! Records” un sāka sadarbību parakstot līgumu ar “Reprise Records”. “Reprice Records” īpašnieks Robs Kavillo jau bija pazīstams ar citiem kolēģiem Kalifornijā un grupa jau arī bija zināma. Grupas dalībnieki atzina, ka ar Kavillo ir drošāk runāt par to, kas viņiem vajadzīgs un, ko vēlas. Līgums ar “Reprise Records” radīja vētru pankroka industrijā, “Green Day” popularitāte auga milzu soļiem. Atskatoties uz vēsturi, Billijs piedalījās intervijā žurnālā “Spin” — "Es nevaru doties atpakaļ un pankroka skatuves, pēc slikta koncerta, vienīgais, ko es varu darīt ir paņemt velosipēdu un doties uz priekšu..." Pēc sadarbības līguma parakstīšanas ar “Reprise Records” grupas “Green Day” symbols kļuva par vienu no lielākajiem Amerikas simboliem, albums “Dookie” bija, kā grāvējs visā Amerikā.
Dookie
Albumu ”Dookie” rakstīja trīs nedēļas „Reprise Records” studijā, kā arī lielu atbalstu deva ASV slavenākais mūzikas kanāls MTV, kurš atskaņoja superhītus ”Longview”, ” Basket Case” un ”When I Come Around”, to videoklipi sasniedza konkursa ”Modern Rock Tracks” topu virsotnes. Šajā gadā Green Day uzsāka valsts mēroga ceļojumu ar queercore sadarbību, jo tā ”queercore” palīdzēja ar atklāšanu. Dēļ 1994. gada 9. Septembra koncerta Bostonas Esplanādē, kurā tika ievainoti 100 cilvēki un 45, tika arestēti, pēc šī koncerta dziesmu saraksts, tika saīsināts līdz septiņām dziesmām, lai nebūtu šādu pārpratumu ar satrakojušajiem faniem. Tas pats notika festivālos ”Lineups” un ”Lollapalooza” un arī 1994. gadā Vudstokā, kas asociējas ar bēdīgi slavenajām dubļu cīņām. Dubļu lietus laikā, apsargs sajauca Maiku ar kādu huligānu un izdauzīja viņam zobus. Skats no skatuves atgādināja milzu ventilatoru. Taču, tas sniedza milzu panākumus, un šo pāraidi tiešraidē skatījās septiņi miljoni skatītāju. Tas arī palīdzēja iegūt dimanta statusu albumam ”Dookie”. 1995. gadā albums ”Dookie” saņēma Gramy Balvu, kā labākais alternatīvā roka albums un tika nominēts deviņām kategorijām MTV Video Music Awards, tostarp Video of the Year.
Elektrovilcienu maršruts Tallina—Rīzipere—Tallina
Tallina—Rīzipere—Tallina (et) ir piepilsētas elektrovilcienu maršruts Igaunijā, kas apkalpo Harju apriņķa rietumu pagastus, kā arī Tallinas, Saues un Keilas pilsētas. No Tallinas centrālās stacijas līdz Keilai vilcieni kursē dzelzceļa iecirknī Tallina—Keila, tālāk turpina ceļu dienvidu virzienā līdz Rīziperei dzelzceļa iecirknī Keila—Rīzipere. Maršruta kopgarums — 51,4 km. Vēsturiski dzelzceļš tika izbūvēts līdz Hāpsalu pilsētai, taču 1905. gadā būvētais dzelzceļš pēc īpašnieku maiņas un neveiksmīgas saimniekošanas 2004. gadā tika demontēts.
Bauskas alus
Bauskas alus ir alus un bezalkoholisko dzērienu ražotājs Latvijā, kas pieder Cido Grupa uzņēmumam SIA "Lāčplēša alus". Tas ražo alu („Bauskas tumšais alus”, „Bauskas gaišais alus”, „Bauskas Premium alus”, „Bauskas Senču alus”, „Meistara alus” un „Bauskas nefiltrēts alus”), kā arī kvasu, dzērienu iesala dzērienus „Veselība” un „Porteris” un ābolu sulu.
Vēsture
"Bauskas alus" pirmsākumi bija Bauskas rajona starpkolhozu konservu fabrikā, kuru kopīgiem spēkiem uzceļa kolhozi «Uzvara», «Priekšzīme», «Padomju Latvija» un Ļeņina 1962.gadā.
Paplašinot ražošanu, fabrika sāka izgatavot ābolu sūlu, vīnu un alu. 1981.g. novembrī Bauskas rajona Starpkolhozu konservu fabrikā pirmo reizi darbībā sāka izmēģināt jaunuzceltās alus darītavas iekārtu. Pirmajam vārljumam tika ielikti 1200 kilogrami miežu iesala (maksimilā jauda -- 1500 kilogrami). Alus ražošanas galvenais tehnologs bija „Senču alus” izgudrotājs Kārlis Zālītis. Sākumā tika ražotas tā laika tradicionālās alus šķirnes: „Marta alus”, „Rīgas alus” un „Senču alus”.
1982. gadā tika sākta alus šķirņu „Bauskas gaišais” un „Bauskas tumšais” ražošana.
No 1999.g. uzņēmumu vadīja Vladimirs Barskovs, kurš ieguldīja lielu darbu tā pilnveidošanā.
Pēc vairāku gadu pārtraukuma 2003. gadā pilnībā tika atjaunota bezalkoholisko dzērienu “Veselība” un “Porteris” ražošana uz dabīgās iesala pamatā .To ražošanas tehnoloģiju izgudrojis arī  Kārlis Zālītis.
2011. gadā darītava uzsāka dabīgi raudzēta kvasa ražošanu, ko pilda 1.5l PET pudelēs.
Novērojot alus pasaules tendences, 2012. gadā “Bauskas alus” uzsāka nefiltrētā “Bauskas alus” ražošanu.
2014. gadā par godu aldarim Kārlim Zālītim “Bauskas alus” uzsāka “Meistara gaišais alus” ražošanu.
2016. gadā “Bauskas alus” cienītāji pirmo reizi nogaršoja jauno darītavas veikumu: “Tējas sēnes dzērienu Dr.Kombucha”.
2017. bija ražīgs gads. Darītava laida klajā divus produktus – alu “Savējais” un alus kokteili “Festiņš”, kura sastāvā ir gaišais alus un “tējas sēnes dzēriens Dr.Kombucha”. Tajā gadā rūpnīca strādāja ar 5,226 miljonu eiro apgrozījumu, kas ir par 4,2% vairāk nekā gadu iepriekš, savukārt peļņa pieauga par 29,2% – līdz 635 635 eiro.
2018. gadā tika uzsākta jauna veida ražošana  “Tējas sēnes dzēriena Dr.Kombucha Karkade” ar sarkanās tējas garšu. Uzņēmuma apgrozījums sasniedza 7.4 mlj eiro, bet peļņa par 1,3 mlj.
2019. gada jūnijā tika paziņots, "Bauskas alus" tiks pārdots Cido Grupa. Pēc Konkurences padomes apstiprinājuma darījums tika pabeigts 4. novembrī, par tā īpašnieku kļūstot "Cido Grupa" uzņēmumam SIA "Lāčplēša alus".
Bauskas alus īpatnība
«Bauskas galšais alus» ir 13%, ekstraktvielu saturs misā pirms raudzēšanas sākuma par vienu procentu lielāks nekā bija «Rīgas alum». Tāda blīvuma alu republikā līdz šīm neražoja. «Bauskas gaišais alus» ir ar izteiktu iesala un apiņu garšu, ar apiņu rūgtumu un aromātu, stastīja tas izgudrotājs Kārlis Zālītis. Alkohola saturs ne mazāks par 3,6 grādiem («Senču alum» ir 3 grādi).
«Bauskas tumšā alus» misas sākumblīvums ir 16 procenti, bet alkohola saturs ne mazāk par 4,2 grādiem. Tumšajam aļum ir saldena garša, izteikts iesala aromāts ar vieglu vīna piegaršu un apīņu rūgtumu. «Bauskas tumšā alus» sastāvā bez gaišā miežu iesala ir karamelu iesala un krāsu iesals. Pēdējos divus rupnīca gatavoja ar speciālas apdedzināšanas iekārtas palīdzību.
"Šogad Līgo svētkos baušķlnieki saņem mūsu ceha jauno produkciju «Bauskas gaišo alu» un «Bauskas tumšo alu». Pat Rīga pašreiz nevar lepoties ar šīm alus markām,"-- pateica alus izgudrotājs masu ražošanas sākumā 1983. gadā.
Literatūra
Vilnis Auzāns. Sirds pareizajā pusē. Aldaris Kārlis Zālītis. /Rīga: Bauskas alus, 2016. — 156 lpp. — ISBN 978993414889.
Skatīt arī
Teodora Lodinga alus darītava
Sandra Buloka
Sandra Anete Buloka (en; dzimusi Ārlingtonas apgabalā, Virdžīnijas štatā, ASV) ir amerikāņu aktrise un režisore. Kļuva slavena 1990. gados pēc filmēšanās filmās "Ātrums" un "Kamēr tu gulēji". Vēlāk filmējusies tādās filmās kā "Mis slepenā aģente" un "Sadursme", kas izpelnījās pozitīvas kritiķu atsauksmes un ieguva trīs 78. Kinoakadēmijas balvas. 2007. gadā viņa bija 14. visvairāk pelnošā sieviešu slavenība, viņas kopējie ienākumi ir 85 miljoni ASV dolāru. 2010. gadā viņa ietekmīgā finanšu žurnāla Forbes vērtējumā kļuva par Holivudas vislabāk apmaksāto aktrisi. 2009. gadā S. Buloka filmējās komerciāli visveiksmīgākajās filmās "Bildinājums" un "Neredzamā puse".
S. Buloka 2009. gadā saņēma Zelta globusa balvu, Ekrāna Aktieru ģildes balvu un Kinoakadēmijas balvu "Labākā aktrise galvenajā lomā" par lomu filmā "Neredzamā puse". Tajā pašā gadā aktrise saņēma Zelta avenes balvu par lomu filmā "Viss par Stīvu", tādējādi kļūstot par pirmo aktrisi, kas vienā gadā saņem gan Amerikas Kinoakadēmijas, gan Zelta avenes balvu.
Sergejs Mišins
viņš, kopā ar Dmitriju Šiļuku, tika diskvalificēts uz nenoteiktu laiku no jebkādām futbola aktivitātēm par spēļu rezultātu ietekmēšanas organizēšanu un izpildīšanu, bet viņa pārstāvētā komanda (FB Gulbene) tika izslēgta no Latvijas futbola Virslīgas.
Palavanas smirdīgais āpsis
Palavanas smirdīgais āpsis (Mydaus marchei) ir vidēja auguma skunksu dzimtas (Mephitidae) plēsējs, kas pieder smirdīgo āpšu ģintij (Mydaus). Palavanas smirdīgais āpsis ir sastopamas divās Sulu jūras salās: Palavanā un Busuangā. To var sastapt atklātās vietās; biezajā un garajā zālē un kultivētās lauksaimniecības zemēs.
Palavanas smirdīgā āpša klasifikācijā joprojām nav vienprātības zinātnieku starpā. Pastāv vairākas sistematizācijas. Viena no tām iedala Palavanas smirdīgo āpsi pie āpšiem, jo tā morfoloģija un uzvedība ir līdzīga āpšiem, bet jaunākā sistēma Javas smirdīgo āpsi iedala skunksu dzimtā, jo DNS pētījumi pierāda smirdīgo āpšu radniecību tieši ar skunksiem, nevis āpšiem. Reizēm Palavanas smirdīgo āpsi izdala atsevišķā ģintī Suillotaxus.
Izskats
Ārēji Palavanas smirdīgais āpsis ir līdzīgs Javas smirdīgajam āpsim. Tam ir pagarinātas, masīvas ķermeņa proporcijas, īsas, muskuļotas kājas. Priekškājām gari, spēcīgi nagi, ar kuriem smirdīgais āpsis rok zemi. Aste ir īsa, bet purns slaids un salīdzinoši garš, tā degungals atgādina cūkas šņukuru. Palavanas smirdīgā āpša kažoks ir tumši brūns, bet uz galvas un kakla augšpuses tam ir dzeltens vai gaiši pelēks matojums. Ausis un purns gandrīz bez matojuma. Tā ķermeņa garums ir 32—46 cm, svars 2,5 kg.
Uzvedība
Palavanas smirdīgie āpši ir aktīvi dienā un tie ir vientuļnieki. Nav zināms, vai šie dzīvnieki ir teritoriāli vai nav, tomēr ir novērots, ka tie ar muskusu, kas izdalās no anālajiem dziedzeriem zem astes, iezīmē savu ceļu. Smirdīgais muskuss ir ļoti nozīmīgs, lai aizstāvētos pret ienaidniekiem, jo, lai aizbēgtu, smirdīgie āpši nav tik veikli skrējēji, kā arī skriet tie var tikai īsas distances. Tomēr smaka ienaidnieka atbaidīšanai tiek lietota tikai kā cīņas "otrais paņēmiens". Vispirms Palavanas smirdīgais āpsis tēlo beigtu, to var pat pacelt no zemes rokās un pārlikt uz citu vietu. Muskusa šķidrums ir dzeltenā krāsā, un, salīdzinot ar Javas smirdīgā āpša īpaši smirdīgo, zaļo muskusu, Palavanas smirdīgā āpša muskusa smaka ir maiga. Tiem kā visiem skunksiem ir slikta redze, toties laba dzirde un lieliska oža.
Barība
Ir ļoti maz zināms par Palavanas smirdīgā āpša barošanās ieradumiem. Pastāv uzskats, ka tas pamatā barojas ar kukaiņiem un sliekām, kuras tiek izraktas ar garo nagu un elastīgā purna palīdzību. Tāpat zinātnieki uzskata, ka tas barojas arī ar augiem.
Vairošanās
Par vairošanos faktu materiāls ir ļoti skops. Palavanas smirdīgajam āpsim parasti katru gadu dzimst 2—6 mazuļi, kurus audzina tikai māte. Grūsnības periods ilgst 56 dienas. Mazuļi dzimst alā un pirmās nedēļas migu nepamet. Ar pienu māte tos zīda 4 mēnešus. Ģimene kopā paliek, kamēr mazuļi ir izauguši un no mātes iemācījušies visu nepieciešamo patstāvīgai dzīvei.
Zavidova
Zavidova (pl, vēsturiski arī Zeidenberga ) - pilsēta Polijas dienvidrietumos, Lejassilēzijas vojevodistē uz dienvidiem no Zgoželecas pie pašas Čehijas robežas.
1923. gads
1923. gads bija parastais gads, kas pēc Gregora kalendāra sākās pirmdienā.
Piperidīns
Piperidīns (C5H11N) ir heterociklisks amīns - slāpekli saturošs organiskais savienojums. Piperidīns pieder pie sešlocekļu heterocikliem un to var uzskatīt par pilnīgi hidrogenētu piridīnu. Piperidīns ir bezkrāsains šķidrums ar īpatnēju amīnu smaku. Jaucas ar ūdeni un veido ar to azeotropu maisījumu (35% ūdens 92,8 °C temperatūrā). Piperidīns ir ļoti stipra bāze.
Vēsture
Pirmo reizi piperidīnu ieguva Hanss Kristians Ersteds no pipariem 1819. gadā. 1894. gadā Alberts Ladenburgs un Šolcs veica pilnu piperidīna sintēzi.
Zavidova
Līdz 1945. gadam pilsēta ietilpa Vācijā. Pamatojoties uz Potsdamas konferences lēmumiem, pilsēta tika piešķirta Polijai, bet pilsētas vācu iedzīvotāji padzīti.
XVI gadsimta beigās pilsētā savus jaunības gadus pavadīja mistiķis Jākobs Bēme (Jakob Böhme, 1575 - 1624).
Piperidīns
Vēsture
Piperidīns savu nosaukumu ieguvis no latīņu vārda Piper - pipari. Gluži nejauši šis vārds izrādījās līdzīgs piridīna nosaukumam, kurš radies no grieķu vārda pyr - uguns, atšķirība ir tikai zilbē pe pēc pirmās zilbes. Tā kā piperidīns no piridīna atšķiras tikai ar to, ka tā dubultsaites ir pilnīgi piesātinātas ar ūdeņradi, piperidīna atvasinājumu triviālie nosaukumi vēsturiski tikuši veidoti no atbilstošajiem piridīna atvasinājumiem, iespraužot zilbi pe pēc pirmās zilbes. Līdz ar to piesātinātos pikolīnus (metilpiridīnus) sauc par pipekolīniem, lutidīnus (dimetilpiridīnus) par lupetidīniem, kolidīnus (trimetilpiridīnus) - par kopelidīniem, parvolīnus (tetrametilpiridīnus) - par parpevolīniem, bet pilnīgi hidrogenētu nikotīnskābi - par nipekotīnskābi.
Atrašanās dabā
Piperidīna gredzenu satur daudzi alkaloīdi. Pazīstami piperidīna atvasinājumi ir anabazīns (tabakas alkaloīds) un koniīns - plankumainā suņstobra alkaloīds. Piperidīna cikls ietilpst arī piperīna, kurš dod aso garšu melnajiem pipariem, molekulas sastāvā un dzēlējskudru (Solenopsis) toksīna solenopsīna sastāvā.
Iegūšana
Iegūst, hidrogenējot piridīnu niķeļa vai molibdēna disulfīda katalizatora klātienē:
Molekulas uzbūve
Līdzīgi cikloheksānam, piperidīna molekula galvenokārt atrodas tā saucamajā krēsla konformācijā, kurai šeit ir divi varianti - kad pie slāpekļa atoma esošais ūdeņradis novietots aksiāli un ekvatoriāli.
Īpašības
Piperidīna īpašības galvenokārt līdzīgas otrējo amīnu īpašībām, piemēram, tas viegli veido sāļus, kā arī acilējas un alkilējas pie slāpekļa atoma.
Piperidīna ciklu var atvērt, vārot kopā ar HI.
Veido ciklisku imīnu, iedarbojoties ar hlorkaļķiem (rodas hloramīns, kurš dehidrohlorējas).
Veido kompleksus ar smagajiem metāliem.
Izmantošana
Lieto organiskajā sintēzē par bāzisku katalizatoru un par medikamentu iegūšanas izejvielu. Izmanto arī par šķīdinātāju.
1763. gads
1763. bija parastais gads, kas sākās sestdienā.
Kolonoka sabuļa ota
Kolonoka sabuļa ota, kas pazīstama arī ar nosaukumu sabuļa ota vai Sibīrijas caunu ota, ir ļoti kvalitatīva un smalka mākslinieku ota.
Oskars Kastēns
Oskars Kastēns (dzimis, Rīgā) ir latviešu žurnālists un politiķis, partijas LPP/LC biedrs. Bijis īpašu uzdevumu ministrs sabiedrības integrācijas lietās, kā arī 8. un 9. Saeimas deputāts.
Biogrāfija
No 1994. līdz 1997. gadam strādājis laikrakstā "Neatkarīgā Rīta Avīze" par korektoru, vēlāk vadījis Ārzemju ziņu departamentu. 1997. gadā bijis nedēļas laikraksta "Fokuss" galvenais redaktors. No 1998. līdz 2002. gadam strādājis Latvijas Televīzijā par Rietumeiropas korespondentu Briselē, vadījis raidījumu "TV Erudīts".
Laikā no 2001. līdz 2002. gadam O. Kastēns bija sabiedrisko attiecību konsultāciju uzņēmuma "Consensus PR" izpilddirektors.